Story of Unii. 217 



nui ko lakou pioloke. Nolaila, hele aku la lakou e ninau ia Omaokamaii : "He man 

 waa aha keia?" Walii a Omaokamaii: "He mau waa makaikai." Ninau aku la o 

 Omaokamau i na kamaaina : "Anhea na 'lii?" I aku na kamaaina : "Aia no i ka hale." 

 Hele aku la o Omaokamau a hiki i ka hale o na 'Hi, i mai la o Piilani, "Mama." Aloha 

 aku la o Omaokamaii, aloha mai la lakou. Mahope o ke aloha ana, ninau mai la o 

 Piilani: "Heaha ka huakai a ka Hawaii o ka hiki ana mai?" I aku o Omaokamau: 

 "He huakahi hoomoe wahine. Ua hooholo iho ko Hawaii mau alii o Umi ke kane, o 

 Piikea ka wahine, e hoao laua." A lohe o Piilani, ka makuakane o Piikea i keia mau 

 olelo a Omaokamau, ua oluolu no kona manao, me ka ae ia mau mea a pan loa i hooholo 

 ia e lakou ma Hawaii. 



Aka, mamua ae o ko Omaokamau ma pae ana aku i Maui, ua makau ua kama- 

 aina a me Piilani, e manao ana lakou he mau waa kaua keia o ka pae ana aku, aka, i 

 ko lakou lohe ana he waa imi wahine, pau ae la ko lakou pioloke ana. 



Mahope o ka lohe ana o Piilani i na olelo a Omaokamau, kena ae la o Piilani i 

 na kanaka, e hoomakaukau i mea ai na na malihini, a lohe na kanaka, hoomakaukau 

 iho la lakou. A makaukau na mea ai, waiho aku la i mua o Omaokamau. 



A noho pu iho la o Omaokamau me Piilani, hookahi anahulu. Ua lilo o Omao- 

 kamau i mea nui i mua o Piilani, a hiki i kona la i hoi ai i Hawaii. 



A makaukau ka hoi o Omaokamau i Hawaii, kauoha mai la o Piikea i kana olelo 

 aloha ia Omaokamau, penei: "E Omaokamau, ke hoi la oe a hiki i mua o ke alo o ke 

 'lii nui nona ke aupuni o Hawaii, e aloha aku oe iaia. A owaii nei hoi, o kana kauwa 

 wahine, e like me ka mea i oluolu i kona manao, pela e lilo ai i loko o'u i mea iini na 

 ko'u naau, a e lilo ana paha ia i mea hiaa no ko'u po, ke moe iho. A hiki i ko'u wa e 

 holo aku ai e ike i na maka o kuii haku, elua anahulu e hala ia'u ma Maui nei, alalia, 

 liolo aku wau." A pau na olelo a Piikea, hoi aku la o Omaokamau ma, a ahiahi o ia 

 la, pae lakou ma Waipio, malaila ke 'lii o Umi kahi i noho ai, e kakali mai ana o ka 

 hoi aku o Omaokamau ma. 



A hiki o Omaokamau ma, i mua o ke 'lii o Umi, hai aku la i na mea a pau loa 

 a Piilani, a me Piikea i olelo mai ai; a lohe o Umi, he mea oluolu loa ia i kona manao. 



A pau na olelo a Omaokamau, ninau mai o Umi : "Pehea ke ano o ia alii wahine? 

 He wahine maikai no ia alii wahine?" Ae aku o Omaokamau: "Ae, he 'lii wahine 

 maikai loa ia, aole wahine ma Hawaii nei i like me Piikea ; he kaikamahine opiopio 

 wale no; maikai kona mau helehelena ke nana aku, mai ka piko o ke poo, a hala i lalo 

 i na wawae." Ma keia lohe ana o Umi, nui iho la kona olioli, a me ka makemake e 

 ike ia Piikea, a kauoha aku la ia i na kanaka a pau loa e hoomakaukau i na mea a pau 

 loa, maloko o na anahulu elua. 



